Abuk
Abuk – pirmoji moteris dinkų ir nuerų tautų mituose. Nuerai ją vadina Buk arba Akol. Abuk yra vienintelė gerai žinoma moteriškoji dinkų dievybė. Abuk laikyta moterų bei sodų globėja. Deivės simboliai – nedidelė gyvatė, mėnulis ir avis. Sūnus – lietaus ir vaisingumo dievas Denka. Pasak dinkų mitų, Abuk buvo sukurta drauge su Garangu, pirmuoju vyru. Laikoma pirmąja javų augintoja.